— Тора, якую мы дэманструем на выставе рэдкай іконы і кнігі, была знойдзена ў нашай сінагозе і падараваная музею. Гэта амаль дэтэктыўная гісторыя: прыйшла жанчына і сказала, што нейкія людзі прасілі перадаць. Вось так гэты фрагмент Торы перадаваўся з рук у рукі і, нарэшце, патрапіў да нас, — расказвае спадарыня Рудкевіч. — Ёсць вельмі цікавыя фотаздымкі — яшчэ са збораў самаго Іосіфа Стаброўскага. Але, на жаль, у нас у фондах недастаткова музейных прадметаў для пабудовы паўнавартаснай экспазіцыі па гісторыі яўрэйскага Слоніму.